title: Odluka Komisije (EU) 2019/236 od 7. veljače 2019. o utvrđivanju internih pravila o pružanju informacija ispitanicima i ograničenju nekih njihovih prava u kontekstu obrade osobnih podataka koju provodi Europska komisija u svrhu unutarnje sigurnosti institucija Unije

text:
                  8.2.2019

                  HR

                  Službeni list Europske unije

                  L 37/144

         ODLUKA KOMISIJE (EU) 2019/236
         od 7. veljače 2019.
         o utvrđivanju internih pravila o pružanju informacija ispitanicima i ograničenju nekih njihovih prava u kontekstu obrade osobnih podataka koju provodi Europska komisija u svrhu unutarnje sigurnosti institucija Unije
         EUROPSKA KOMISIJA,
         uzimajući u obzir Ugovor o funkcioniranju Europske unije, a posebno njegov članak 249. stavak 1.,
         budući da:

                     (1)

                     Komisija mora djelovati u sigurnom i zaštićenom okruženju. Kako bi se to postiglo, potreban je dosljedan i integriran pristup njezinoj sigurnosti pružanjem odgovarajuće razine zaštite osoba, imovine i informacija razmjerne utvrđenim rizicima i osiguravanjem učinkovitog i pravovremenog pružanja sigurnosti. Komisija je izložena velikim sigurnosnim prijetnjama i izazovima, posebno onima koji se odnose na terorizam, kibernapade te političku i gospodarsku špijunažu.

                     (2)

                     Kako bi osigurala sigurnost osoba, imovine i informacija, Komisija preko Uprave za sigurnost Glavne uprave za ljudske resurse i sigurnost poduzima mjere navedene u Odluci Komisije (EU, Euratom) 2015/443 (1) koje obuhvaćaju obradu više kategorija osobnih podataka. Te mjere obuhvaćaju sigurnosne pozadinske provjere u skladu s člankom 7. stavkom 5., procjenu prijetnji u skladu s člankom 12. i sigurnosne istrage u skladu s člankom 13. Odluke (EU, Euratom) 2015/443. Komisija u okviru svojih ovlasti za provođenje istraga prikuplja informacije koje bi mogle biti korisne za istragu, uključujući osobne podatke iz različitih izvora, npr. od javnih tijela i fizičkih osoba, te ih prije, tijekom i nakon istrage ili koordinacijskih aktivnosti razmjenjuje s drugim institucijama, tijelima, uredima i agencijama Unije, nadležnim tijelima država članica i trećih zemalja te međunarodnim organizacijama.

                     (3)

                     Kategorije osobnih podataka koje Komisija obrađuje su, primjerice, identifikacijski podaci, podaci za kontakt, profesionalni podaci i podaci o predmetu sigurnosne pozadinske provjere, procjeni prijetnje ili sigurnosnoj istrazi. Osobni podaci pohranjuju se u sigurnom elektroničkom okruženju kako bi se spriječio nezakonit pristup podacima ili njihov prijenos osobama izvan Komisije. Osobni se podaci do završetka istrage čuvaju u službama Komisije koje su zadužene za istragu. Rokovi za čuvanje podataka ovise o aktivnostima obrade i kategoriji istrage, odnosno o tome provodi li se istraga zbog sumnje na kaznena djela, kontraobavještajne djelatnosti ili borbe protiv terorizma. Po isteku roka za čuvanje podataka, informacije o tom predmetu, uključujući osobne podatke, brišu se (2).

                     (4)

                     Komisija je kao voditelj obrade podataka pri obavljanju svojih zadaća dužna poštovati prava fizičkih osoba u vezi s obradom osobnih podataka potvrđena u članku 8. stavku 1. Povelje Europske unije o temeljnim pravima i u članku 16. stavku 1. Ugovora o funkcioniranju Europske unije, kao i prava iz Uredbe (EU) 2018/1725 Europskog parlamenta i Vijeća (3). Komisija je pritom dužna poštovati stroga pravila o povjerljivosti iz članka 9. Odluke (EU, Euratom) 2015/443.

                     (5)

                     U određenim okolnostima potrebno je uskladiti prava ispitanika u skladu s Uredbom (EU) 2018/1725 s potrebom da Komisija učinkovito provodi svoje zadaće osiguravanja sigurnosti osoba, imovine i informacija u Komisiji u skladu s Odlukom (EU, Euratom) 2015/443, posebno sigurnosne istrage te uz puno poštovanje temeljnih prava i sloboda drugih ispitanika. U tu svrhu, u članku 25. stavku 1. točkama (c), (d) i (h) Uredbe (EU) 2018/1725 Komisiji se omogućava da ograniči primjenu članaka od 14. do 17. i članaka 19., 20. i 35. te načela transparentnosti utvrđenog u članku 4. stavku 1. točki (a), u mjeri u kojoj se njegove odredbe odnose na prava i obveze iz članaka od 14. do 17. i članaka 19. i 20. te uredbe.

                     (6)

                     Kako bi se osiguralo da Komisija djelotvorno obavlja svoje zadaće osiguravanja sigurnosti osoba, imovine i informacija u Komisiji u skladu s Odlukom (EU, Euratom) 2015/443, posebno svoje sigurnosne istrage, poštujući pritom standarde zaštite osobnih podataka u skladu s Uredbom (EU) 2018/1725, potrebno je donijeti interna pravila na temelju kojih Komisija može ograničiti prava ispitanikâ u skladu s člankom 25. stavkom 1. točkama (c), (d) i (h) Uredbe (EU) 2018/1725.

                     (7)

                     Ta interna pravila trebala bi obuhvatiti sve postupke obrade koje Komisija provodi pri obavljanju svojih zadaća kako bi zajamčila sigurnost osoba, imovine i informacija u Komisiji u skladu s Odlukom (EU, Euratom) 2015/443, posebno njezinu istražnu ulogu u području sigurnosti. Ta bi se pravila trebala primjenjivati na postupke obrade prije pokretanja istrage, tijekom istrage i tijekom praćenja daljnjih mjera u vezi s ishodom istraga.

                     (8)

                     Radi usklađivanja s člancima 14., 15. i 16. Uredbe (EU) 2018/1725 Komisija bi trebala transparentno i dosljedno obavješćivati sve osobe o svojim aktivnostima koje uključuju obradu njihovih osobnih podataka i o njihovim pravima putem obavijesti o zaštiti podataka koja se objavljuje na internetskim stranicama Komisije.

                     (9)

                     Osim toga, Komisija bi na odgovarajući način trebala pojedinačno obavijestiti ispitanike, odnosno osobe i svjedoke koji su uključeni u sigurnosnu istragu. Komisija bi nadalje trebala pojedinačno obavijestiti osobe čiji se podaci obrađuju u kontekstu sigurnosnih mjera koje se poduzimaju u skladu s člankom 7. stavkom 5. i člankom 12. stavkom 1. točkama (d) i (e) Odluke (EU, Euratom) 2015/443, posebno pri pretragama Komisijinih prostora i komunikacijskih i informacijskih sustava i opreme.

                     (10)

                     Na temelju članka 25. Uredbe (EU) 2018/1725 Komisija će možda morati ograničiti pružanje informacija ispitanicima i ostvarivanje drugih prava ispitanikâ, posebno kako bi zaštitila sigurnosnu istragu, svoje instrumente i metode istrage, sigurnosne istrage i postupke drugih javnih tijela, kao i prava drugih osoba na koje se ta sigurnosna istraga, istrage i/ili postupci odnose.

                     (11)

                     U nekim slučajevima pružanje određenih informacija ispitanicima ili otkrivanje postojanja istrage ili sigurnosnih mjera poduzetih na temelju članka 12. stavka 1. točaka (d) i (e) Odluke (EU, Euratom) 2015/443, tj. pretraga Komisijinih prostora i komunikacijskih i informacijskih sustava i opreme, moglo bi onemogućiti ili ozbiljno ugroziti svrhu istrage i sposobnost Komisije da osigura njezinu sigurnost te posebno učinkovito provođenje sigurnosnih istraga u budućnosti.

                     (12)

                     Osim toga, kako bi se očuvala učinkovita suradnja iz članka 17. stavaka 2. i 3. Odluke (EU, Euratom) 2015/443, Komisija će možda morati ograničiti prava ispitanika kako bi zaštitila postupke obrade podataka drugih institucija, tijela, ureda i agencija Unije ili nadležnih tijela država članica. Komisija bi se stoga trebala posavjetovati s tim institucijama, tijelima, uredima, agencijama i nadležnim tijelima o relevantnim osnovama za uvođenje ograničenja te o nužnosti i proporcionalnosti tih ograničenja.

                     (13)

                     Komisija će možda morati ograničiti i pružanje informacija ispitanicima i druga prava ispitanika u vezi s osobnim podacima koje primi od trećih zemalja ili međunarodnih organizacija kako bi ispunila svoju dužnost suradnje s tim zemljama ili organizacijama i tako zaštitila važan cilj od općeg javnog interesa Unije. Međutim, u nekim okolnostima interes ili temeljna prava ispitanika mogu prevladati nad interesima međunarodne suradnje.

                     (14)

                     Komisija bi trebala transparentno rješavati sva ograničenja i registrirati svaku primjenu ograničenja u odgovarajućem sustavu evidencije.

                     (15)

                     U skladu s člankom 25. stavkom 8. Uredbe (EU) 2018/1725 voditelji obrade podataka mogu odgoditi, izostaviti ili uskratiti pružanje informacija o razlozima za primjenu ograničenja na ispitanika ako bi pružanje tih informacija na bilo koji način ugrozilo svrhu ograničenja. To se posebno odnosi na ograničenja prava iz članaka 16. i 35. Uredbe (EU) 2018/1725.

                     (16)

                     Komisija bi trebala redovito preispitivati uvedena ograničenja kako bi se osiguralo da prava ispitanika na informiranje u skladu s člancima 16. i 35. Uredbe (EU) 2018/1725 budu ograničena samo ako su ta ograničenja potrebna kako bi Komisija mogla osigurati svoju sigurnost te provoditi svoje sigurnosne istrage.

                     (17)

                     Ako se ograničavaju druga prava ispitanika, voditelj obrade bi u svakom pojedinačnom slučaju trebao procijeniti bi li priopćavanje ograničenja ugrozilo njegovu svrhu.

                     (18)

                     Službenik za zaštitu podataka Komisije trebao bi neovisno preispitati primjenu ograničenja kako bi se osigurala usklađenost s ovom Odlukom.

                     (19)

                     Europski nadzornik za zaštitu podataka dostavio je mišljenje 10. prosinca 2018.,

               DONIJELA JE OVU ODLUKU:

            Članak 1.
            Predmet i područje primjene

               1.   Ovom se Odlukom utvrđuju pravila kojih se Komisija treba pridržavati pri obavješćivanju ispitanika o obradi njihovih podataka u skladu s člancima 14., 15. i 16. Uredbe (EU) 2018/1725 dok obavlja sve svoje zadaće u skladu s Odlukom (EU, Euratom) 2015/443.
               Njome se utvrđuju i uvjeti pod kojima Komisija može ograničiti primjenu članka 4., članaka od 14. do 17. i članaka 19., 20. i 35. Uredbe (EU) 2018/1725, u skladu s člankom 25. stavkom 1. točkama (c), (d) i (h) te uredbe.

               2.   Ova Odluka primjenjuje se na obradu osobnih podataka koju provodi Komisija za potrebe aktivnosti ili u vezi s aktivnostima koje provodi kako bi osigurala sigurnost osoba, imovine i informacija u Komisiji u skladu s Odlukom (EU, Euratom) 2015/443.

            Članak 2.
            Iznimke i ograničenja

               1.   Kad je riječ o pravima ispitanika u skladu s Uredbom (EU) 2018/1725, Komisija pri obavljanju svojih dužnosti razmatra treba li primijeniti neke od iznimki utvrđenih tom uredbom.

               2.   Komisija u skladu s člancima od 3. do 7. ove Odluke može ograničiti primjenu članaka od 14. do 17. i članaka 19., 20. i 35. Uredbe (EU) 2018/1725, kao i načelo transparentnosti iz članka 4. stavka 1. točka (a) te uredbe u mjeri u kojoj se njegove odredbe odnose na prava i obveze iz članaka od 14. do 17. i članaka 19. i 20. Uredbe (EU) 2018/1725, ako bi ostvarivanje tih prava i obveza ugrozilo unutarnju sigurnost institucija, tijela, ureda ili agencija Unije, uključujući njihove elektroničke komunikacijske mreže, među ostalim otkrivanjem njezinih instrumenata i metoda istrage u kontekstu sigurnosnih istraga, ili bi negativno utjecalo na prava i slobode drugih ispitanika.

               3.   Komisija u skladu s člancima od 3. do 7. može ograničiti prava i obveze iz stavka 2. ovog članka u odnosu na osobne podatke dobivene od drugih institucija, tijela, agencija i ureda Unije, nadležnih tijela država članica ili trećih zemalja ili međunarodnih organizacija, u sljedećim okolnostima:

                           (a)

                           ako bi druge institucije, tijela, agencije i uredi Unije mogli ograničiti ostvarivanje tih prava i obveza na temelju drugih akata iz članka 25. Uredbe (EU) 2018/1725 ili u skladu s poglavljem IX. te uredbe ili u skladu s Uredbom (EU) 2016/794 Europskog parlamenta i Vijeća (4) ili Uredbom Vijeća (EU) 2017/1939 (5);

                           (b)

                           ako bi nadležna tijela država članica mogla ograničiti ostvarivanje tih prava i obveza na temelju akata iz članka 23. Uredbe (EU) 2016/679 Europskog parlamenta i Vijeća (6) ili na temelju nacionalnih mjera kojima se prenosi članak 13. stavak 3., članak 15. stavak 3. ili članak 16. stavak 3. Direktive (EU) 2016/680 Europskog parlamenta i Vijeća (7);

                           (c)

                           ako bi ostvarivanje tih prava i obveza moglo ugroziti suradnju Komisije s trećim zemljama ili međunarodnim organizacijama u području razmjene informacija o mogućim protuobavještajnim i protuterorističkim prijetnjama i pri provođenju njezinih sigurnosnih istraga.

                     Prije primjene ograničenjâ u okolnostima iz točaka (a) i (b) prvog podstavka Komisija se savjetuje s relevantnim institucijama, tijelima, agencijama i uredima Unije ili nadležnim tijelima država članica, osim ako je Komisiji jasno da je primjena ograničenja predviđena nekim od akata iz tih točaka ili ako bi takvo savjetovanje ugrozilo svrhu njezinih aktivnosti iz Odluke (EU, Euratom) 2015/443.
               Točka (c) prvog podstavka ovog stavka ne primjenjuje se ako je interes Komisije za suradnju s trećim zemljama ili međunarodnim organizacijama manje važan od interesa ili temeljnih prava i sloboda ispitanika.

               4.   Stavcima 1., 2. i 3. ne dovodi se u pitanje primjena drugih odluka Komisije kojima se utvrđuju interna pravila o pružanju informacija ispitanicima i ograničenju određenih prava u skladu s člankom 25. Uredbe (EU) 2018/1725 i člankom 23. Poslovnika Komisije.

            Članak 3.
            Pružanje informacija ispitanicima

               1.   Komisija na svojim internetskim stranicama objavljuje obavijesti o zaštiti podataka kojima sve ispitanike obavješćuje o svojim aktivnostima koje uključuju obradu njihovih osobnih podataka, a koje provodi kako bi ispunila svoje zadaće u skladu s Odlukom (EU, Euratom) 2015/443.

               2.   Komisija na odgovarajući način pojedinačno obavješćuje svjedoke i osobe na koje se odnosi sigurnosna istraga o obradi njihovih osobnih podataka. Komisija pojedinačno obavješćuje i osobe čiji se podaci obrađuju u okviru sigurnosnih mjera poduzetih u skladu s člankom 7. stavkom 5. i člankom 12. stavkom 1. točkom (d) i (e) Odluke (EU, Euratom) 2015/443, to jest pri pretragama Komisijinih prostora te komunikacijskih i informacijskih sustava i opreme.

               3.   Ako u cijelosti ili djelomično ograniči pružanje informacija ispitanicima iz stavka 2. ovog članka, Komisija bilježi razloge za ograničenje i upisuje ih u registar u skladu s člankom 6. ove Odluke.

            Članak 4.
            Pravo ispitanika na pristup podacima, pravo na brisanje podataka i pravo na ograničenje obrade podataka

               1.   Ako ispitanicima u cijelosti ili djelomično ograniči pravo na pristup podacima, pravo na brisanje podataka ili pravo na ograničenje obrade podataka, kako je navedeno u člancima 17., 19. i 20. Uredbe (EU) 2018/1725, Komisija u svojem odgovoru na zahtjev za pristup podacima, brisanje podataka ili ograničenje obrade podataka obavješćuje tog ispitanika o primijenjenom ograničenju, glavnim razlozima te o mogućnosti podnošenja pritužbe Europskom nadzorniku za zaštitu podataka ili traženja pravnog lijeka na Sudu Europske unije.

               2.   Informiranje o razlozima ograničenja iz stavka 1. ovog članka može se odgoditi, izostaviti ili uskratiti ako bi se time ugrozila svrha ograničenja.

               3.   Komisija bilježi razloge za ograničenje i upisuje ih u registar u skladu s člankom 6. ove Odluke.

               4.   Ako je pravo pristupa podacima u cijelosti ili djelomično ograničeno, ispitanik može ostvariti svoje pravo pristupa posredovanjem Europskog nadzornika za zaštitu podataka, u skladu s člankom 25. stavcima 6., 7. i 8. Uredbe (EU) 2018/1725.

            Članak 5.
            Obavješćivanje ispitanika o povredi osobnih podataka
            Ako ograniči obavješćivanje ispitanika o povredi osobnih podataka, kako je navedeno u članku 35. Uredbe (EU) 2018/1725, Komisija bilježi razloge za ograničenje i upisuje ih u registar u skladu s člankom 6. ove Odluke.

            Članak 6.
            Bilježenje ograničenja i njihov upis u registar

               1.   Komisija bilježi razloge za svako ograničenje primijenjeno u skladu s ovom Odlukom, među ostalim i procjenom nužnosti i proporcionalnosti ograničenja, uzimajući u obzir relevantne elemente iz članka 25. stavka 2. Uredbe (EU) 2018/1725.
               U tu se svrhu u evidenciji navodi da bi se ostvarivanjem tog prava ugrozila svrha Komisijinih zadaća na temelju Odluke (EU, Euratom) 2015/443 ili ograničenja koja se primjenjuju na temelju članka 2. stavka 2. ili 3. ili da bi ono negativno utjecalo na prava i slobode drugih ispitanika.

               2.   Evidencija i, prema potrebi, dokumenti koji sadržavaju temeljne činjenične i pravne elemente upisuju se u registar. Oni se na zahtjev stavljaju na raspolaganje Europskom nadzorniku za zaštitu podataka.

            Članak 7.
            Trajanje ograničenja

               1.   Ograničenja iz članaka 3., 4. i 5. ove Odluke primjenjuju se sve dok postoje opravdani razlozi.

               2.   Ako prestanu postojati razlozi za ograničenje iz članka 3. ili 5. ove Odluke, Komisija ukida ograničenje i ispitaniku navodi razloge ograničenja. Komisija istodobno obavješćuje ispitanika o mogućnosti da u svakom trenutku podnese pritužbu Europskom nadzorniku za zaštitu podataka ili zatraži pravni lijek na Sudu Europske unije.

               3.   Komisija preispituje primjenu ograničenja iz članaka 4. i 6. svakih šest mjeseci od njihove primjene i po završetku relevantne istrage. Nakon toga, Komisija na godišnjoj osnovi prati je li potrebno zadržati ograničenje odnosno odgodu.

            Članak 8.
            Preispitivanje koje provodi službenik za zaštitu podataka

               1.   Službenik za zaštitu podataka Komisije obavješćuje se bez nepotrebne odgode o svakom ograničenju prava ispitanika u skladu s ovom Odlukom. Službeniku za zaštitu podataka na njegov se zahtjev omogućuje pristup evidenciji i svim dokumentima koji sadržavaju osnovne činjenične i pravne elemente.

               2.   Službenik za zaštitu podataka Komisije može zatražiti da se ograničenje preispita. Službenika za zaštitu podataka obavješćuje se o ishodu zatraženog preispitivanja.

               3.   Razmjene informacija sa službenikom za zaštitu podataka tijekom postupka bilježe se u odgovarajućem obliku.

            Članak 9.
            Ova Odluka stupa na snagu trećeg dana od dana objave u Službenom listu Europske unije.

            Sastavljeno u Bruxellesu 7. veljače 2019.

                  Za Komisiju

                  Predsjednik

               Jean-Claude JUNCKER

            (1)  Odluka Komisije (EU, Euratom) 2015/443 оd 13. ožujka 2015. o sigurnosti u Komisiji (SL L 72, 17.3.2015., str. 41.).

            (2)  Čuvanje spisa u Komisiji uređeno je zajedničkim popisom čuvanja, regulatornim dokumentom (zadnja verzija je SEC(2012) 713) u obliku rasporeda čuvanja kojim se utvrđuju rokovi čuvanja različitih vrsta spisa Komisije.

            (3)  Uredba (EU) 2018/1725 Europskog parlamenta i Vijeća od 23. listopada 2018. o zaštiti pojedinaca u vezi s obradom osobnih podataka u institucijama, tijelima, uredima i agencijama Unije i o slobodnom kretanju takvih podataka te o stavljanju izvan snage Uredbe (EZ) br. 45/2001 i Odluke br. 1247/2002/EZ (SL L 295, 21.11.2018., str. 39.).

            (4)  Uredba (EU) 2016/794 Europskog parlamenta i Vijeća od 11. svibnja 2016. o Agenciji Europske unije za suradnju tijela za izvršavanje zakonodavstva (Europol) te zamjeni i stavljanju izvan snage odluka Vijeća 2009/371/PUP, 2009/934/PUP, 2009/935/PUP, 2009/936/PUP i 2009/968/PUP (SL L 135, 24.5.2016., str. 53.).

            (5)  Uredba Vijeća (EU) 2017/1939 od 12. listopada 2017. o provedbi pojačane suradnje u vezi s osnivanjem Ureda europskog javnog tužitelja („EPPO”), (SL L 283, 31.10.2017., str. 1.).

            (6)  Uredba (EU) 2016/679 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka i o slobodnom kretanju takvih podataka te o stavljanju izvan snage Direktive 95/46/EZ (Opća uredba o zaštiti podataka) (SL L 119, 4.5.2016., str. 1.).

            (7)  Direktiva (EU) 2016/680 Europskog parlamenta i Vijeća od 27. travnja 2016. o zaštiti pojedinaca u vezi s obradom osobnih podataka od strane nadležnih tijela u svrhe sprečavanja, istrage, otkrivanja ili progona kaznenih djela ili izvršavanja kaznenih sankcija i o slobodnom kretanju takvih podataka te o stavljanju izvan snage Okvirne odluke Vijeća 2008/977/PUP (SL L 119, 4.5.2016., str. 89.).


title: Odluka Vijeća (EU) 2019/304 od 18. veljače 2019. o obavijesti Ujedinjene Kraljevine Velike Britanije i Sjeverne Irske o njezinoj želji da više ne sudjeluje u pojedinim odredbama schengenske pravne stečevine koje su sadržane u Uredbi Vijeća (EZ) br. 377/2004 o uspostavi mreže časnika za vezu zaduženih za imigraciju

text:
                  22.2.2019

                  HR

                  Službeni list Europske unije

                  L 51/7

         ODLUKA VIJEĆA (EU) 2019/304
         od 18. veljače 2019.
         o obavijesti Ujedinjene Kraljevine Velike Britanije i Sjeverne Irske o njezinoj želji da više ne sudjeluje u pojedinim odredbama schengenske pravne stečevine koje su sadržane u Uredbi Vijeća (EZ) br. 377/2004 o uspostavi mreže časnika za vezu zaduženih za imigraciju
         VIJEĆE EUROPSKE UNIJE,
         uzimajući u obzir Ugovor o Europskoj uniji,
         uzimajući u obzir Ugovor o funkcioniranju Europske unije,
         uzimajući u obzir prijedlog Europske komisije,
         uzimajući u obzir Protokol br. 19 o schengenskoj pravnoj stečevini uključenoj u okvir Europske unije, priložen Ugovoru o Europskoj uniji i Ugovoru o funkcioniranju Europske unije, a posebno njegov članak 5. stavak 3.,
         uzimajući u obzir obavijest Vlade Ujedinjene Kraljevine Velike Britanije i Sjeverne Irske na temelju članka 5. stavka 2. Protokola br. 19 o schengenskoj pravnoj stečevini uključenoj u okvir Europske unije, upućenu predsjedniku Vijeća pismom od 1. listopada 2018., o njezinoj želji da ne sudjeluje u Prijedlogu uredbe Europskog parlamenta i Vijeća o uspostavi europske mreže časnika za vezu zaduženih za imigraciju,
         budući da:

                     (1)

                     Ujedinjena Kraljevina sudjelovala je u Uredbi Vijeća (EZ) br. 377/2004 (1), kako je izmijenjena Uredbom (EU) br. 493/2011 Europskog parlamenta i Vijeća od 5. travnja 2011. (2)

                     (2)

                     Ujedinjena Kraljevina obavijestila je predsjednika Vijeća 1. listopada 2018., u propisanom roku od tri mjeseca, da ne želi sudjelovati u donošenju preinake Uredbe (EZ) br. 377/2004, koju je Komisija predložila 16. svibnja 2018. i koju je Vijeće zaprimilo 2. srpnja 2018. na svim potrebnim jezicima.

                     (3)

                     Cilj je Uredbe (EZ) br. 377/2004 poboljšati suradnju među časnicima za vezu zaduženima za imigraciju upućenima u treće zemlje, posebno utvrđivanjem obveze uspostavljanja lokalnih ili regionalnih mreža časnika za vezu zaduženih za imigraciju, kao i poticanjem upotrebe posebnog elektroničkog alata za redovite razmjene informacija unutar lokalnih mreža i uspostavom sustava izvješćivanja o aktivnostima mreža časnika za vezu zaduženih za imigraciju putem polugodišnjih izvješća predsjedništva, bez zahtijevanja upotrebe operativnih sustava ili izravne interakcije s odredbama sadržanima u drugim pravnim instrumentima koji su dio schengenske pravne stečevine.

                     (4)

                     Prijedlogom preinake Uredbe (EZ) br. 377/2004 od 16. svibnja 2018., iako se njime nastoji povećati koordinacija i optimizirati upotreba časnika za vezu zaduženih za imigraciju, između ostalih i novih europskih časnika za vezu raspoređenih u treće zemlje, kako bi se učinkovitije djelovalo u odnosu na prioritete EU-a u području migracija, ne odstupa se od prirode postojeće Uredbe (EZ) br. 377/2004, kada je riječ o njezinoj specifičnoj interakciji s drugim dijelovima schengenske pravne stečevine.

                     (5)

                     Prijedlog preinake Uredbe (EZ) br. 377/2004, kao i postojeća Uredba (EZ) br. 377/2004, mogu se stoga smatrati samostalnom mjerom u okviru schengenske pravne stečevine, koja u operativnom smislu nije u interakciji s drugim pravnim instrumentima koji su dio schengenske pravne stečevine.

                     (6)

                     U ovom iznimnom slučaju i s obzirom na samostalnu prirodu postojeće Uredbe (EZ) br. 377/2004 u okviru schengenske pravne stečevine, može se smatrati da bi se, u slučaju da Ujedinjena Kraljevina više ne sudjeluje u postojećoj Uredbi ili u njezinim daljnjim izmjenama, ali i dalje sudjeluje u preostaloj schengenskoj pravnoj stečevini u kojoj trenutačno sudjeluje na temelju Odluke Vijeća 2000/365/EZ (3), time osiguralo najšire moguće sudjelovanje Ujedinjene Kraljevine bez ozbiljnog utjecaja na praktično funkcioniranje ostalih dijelova schengenske pravne stečevine i uz poštovanje njezine dosljednosti.

                     (7)

                     Stoga bi se u skladu s člankom 5. stavkom 3. Protokola br. 19 članak 8. stavak 2. Odluke 2000/365/EZ trebao prestati primjenjivati na Ujedinjenu Kraljevinu Velike Britanije i Sjeverne Irske u odnosu na postojeću Uredbu (EZ) br. 377/2004 i sve njezine daljnje izmjene, uključujući prijedlog preinake Uredbe (EZ) br. 377/2004, od stupanja na snagu predložene preinake Uredbe (EZ) br. 377/2004.

                     (8)

                     Slijedom toga bi se u skladu s člankom 5. stavkom 3. Protokola br. 19 točka 6. Priloga I. Odluci Vijeća 2004/926/EZ (4) isto tako trebala prestati primjenjivati u odnosu na Uredbu (EZ) br. 377/2004 od stupanja na snagu predložene preinake,

               DONIJELO JE OVU ODLUKU:

            Članak 1.
            Od dana stupanja na snagu predložene preinake uredbe Europskog parlamenta i Vijeća o uspostavi europske mreže časnika za vezu zaduženih za imigraciju Odluka 2000/365/EZ i točka 6. Priloga I. Odluci 2004/926/EZ prestaju se primjenjivati na Ujedinjenu Kraljevinu Velike Britanije i Sjeverne Irske u odnosu na Uredbu Vijeća (EZ) br. 377/2004 i sve daljnje izmjene te uredbe.

            Članak 2.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 18. veljače 2019.

                  Za Vijeće

                  Predsjednica

               F. MOGHERINI

            (1)  Uredba Vijeća (EZ) br. 377/2004 od 19. veljače 2004. o uspostavi mreže časnika za vezu zaduženih za imigraciju (SL L 64, 2.3.2004., str. 1.).

            (2)  Uredba (EU) br. 493/2011 Europskog parlamenta i Vijeća od 5. travnja 2011. o izmjeni Uredbe Vijeća (EZ) br. 377/2004 o uspostavi mreže časnika za vezu u području poslova imigracije (SL L 141, 27.5.2011., str. 13.).

            (3)  Odluka Vijeća 2000/365/EZ od 29. svibnja 2000. o zahtjevu Ujedinjene Kraljevine Velike Britanije i Sjeverne Irske za sudjelovanje u pojedinim odredbama schengenske pravne stečevine (SL L 131, 1.6.2000., str. 43.).

            (4)  Odluka Vijeća 2004/926/EZ od 22. prosinca 2004. o provedbi dijelova schengenske pravne stečevine od strane Ujedinjene Kraljevine Velike Britanije i Sjeverne Irske (SL L 395, 31.12.2004., str. 70.).


title: Odluka Vijeća (EU) 2019/380 od 4. ožujka 2019. o stajalištu koje treba zauzeti u ime Europske unije u okviru Zajedničkog odbora EGP-a o izmjeni Priloga IX. (Financijske usluge) i Priloga XIX. (Zaštita potrošača) Sporazumu o EGP-u (Tekst značajan za EGP.)

text:
                  11.3.2019

                  HR

                  Službeni list Europske unije

                  L 69/43

         ODLUKA VIJEĆA (EU) 2019/380
         od 4. ožujka 2019.
         o stajalištu koje treba zauzeti u ime Europske unije u okviru Zajedničkog odbora EGP-a o izmjeni Priloga IX. (Financijske usluge) i Priloga XIX. (Zaštita potrošača) Sporazumu o EGP-u
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 114. u vezi s člankom 218. stavkom 9.,
         uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
         uzimajući u obzir prijedlog Europske komisije,
         budući da:

                     (1)

                     Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

                     (2)

                     U skladu s člankom 98. Sporazuma o EGP-u, Zajednički odbor EGP-a može odlučiti izmijeniti, među ostalim, Prilog IX. (Financijske usluge) i Prilog XIX. (Zaštita potrošača) Sporazumu o EGP-u.

                     (3)

                     Direktiva 2014/17/EU Europskog parlamenta i Vijeća (3) treba se uključiti u Sporazum o EGP-u.

                     (4)

                     Priloge IX. i XIX. Sporazumu o EGP-u trebalo bi stoga na odgovarajući način izmijeniti.

                     (5)

                     Stajalište Unije u okviru Zajedničkog odbora EGP-a trebalo bi se stoga temeljiti na priloženom nacrtu odluke,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Zajedničkog odbora EGP-a o predloženoj izmjeni Priloga IX. (Financijske usluge) i Priloga XIX. (Zaštita potrošača) Sporazumu o EGP-u temelji se na nacrtu odluke Zajedničkog odbora EGP-a priloženom ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 4. ožujka 2019.

                  Za Vijeće

                  Predsjednik

               A. ANTON

            (1)  SL L 305, 30.11.1994., str. 6.

            (2)  SL L 1, 3.1.1994., str. 3.

            (3)  Direktiva 2014/17/ЕU Europskog parlamenta i Vijeća od 4. veljače 2014. o ugovorima o potrošačkim kreditima koji se odnose na stambene nekretnine i o izmjeni direktiva 2008/48/EZ i 2013/36/EU i Uredbe (EU) br. 1093/2010 (SL L 60, 28.2.2014., str. 34.).

            NACRT
            ODLUKA ZAJEDNIČKOG ODBORA EGP-a br. …/2019
            оd …
            o izmjeni Priloga IX. (Financijske usluge) i Priloga XIX. (Zaštita potrošača) Sporazumu o EGP-u
            ZAJEDNIČKI ODBOR EGP-a,
            uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
            budući da:

                        (1)

                        Direktiva 2014/17/ЕU Europskog parlamenta i Vijeća od 4. veljače 2014. o ugovorima o potrošačkim kreditima koji se odnose na stambene nekretnine i o izmjeni direktiva 2008/48/EZ i 2013/36/EU i Uredbe (EU) br. 1093/2010 (1), kako je ispravljena u SL L 246, 23.9.2015., str. 11., treba se uključiti u Sporazum o EGP-u.

                        (2)

                        Priloge IX. i XIX. Sporazumu o EGP-u trebalo bi stoga na odgovarajući način izmijeniti,

                  DONIO JE OVU ODLUKU:

               Članak 1.
               Prilog IX. Sporazumu o EGP-u mijenja se kako slijedi:

                           1.

                           u točki 31.g (Uredba (EU) br. 1093/2010 Europskog parlamenta i Vijeća) dodaje se sljedeća alineja:

                                       „—

                                          32014 L 0017: Direktivom 2014/17/EU Europskog parlamenta i Vijeća od 4. veljače 2014. (SL L 60, 28.2.2014., str. 34.), kako je ispravljena u SL L 246, 23.9.2015., str. 11.”;

                           2.

                           iza točke 31.i (Uredba (EU) br. 1095/2010 Europskog parlamenta i Vijeća) umeće se sljedeća točka:

                                       „31.j

                                          32014 L 0017: Direktiva 2014/17/EU Europskog parlamenta i Vijeća od 4. veljače 2014. o ugovorima o potrošačkim kreditima koji se odnose na stambene nekretnine i o izmjeni direktiva 2008/48/EZ i 2013/36/EU i Uredbe (EU) br. 1093/2010 (SL L 60, 28.2.2014., str. 34.), kako je ispravljena u SL L 246, 23.9.2015., str. 11.

                                       Za potrebe ovog Sporazuma odredbe Direktive sadržavaju sljedeće prilagodbe:

                                                   (a)

                                                   Neovisno o odredbama Protokola 1 uz ovaj Sporazum i osim ako je drukčije predviđeno ovim Sporazumom, izrazi „država članica” odnosno „države članice” i „nadležna tijela” uključuju, uz njihovo značenje iz Direktive, države EFTA-e, odnosno njihova nadležna tijela.

                                                   (b)

                                                   U članku 5. stavku 3. točki (b) iza riječi „Europskim nadzornim tijelom (Europskim nadzornim tijelom za bankarstvo) (EBA)” umeću se riječi „ili, ovisno o slučaju, Nadzornim tijelom EFTA-e”.

                                                   (c)

                                                   U članku 12. stavku 3. i članku 27. stavku 3., kad je riječ o državama EFTA-e, riječi „20. ožujka 2014.” glase „datuma stupanja na snagu Odluke Zajedničkog odbora EGP-a br. …/… od … [ova Odluka]”.

                                                   (d)

                                                   U članku 14. stavku 5., kad je riječ o državama EFTA-e, riječi „20. ožujka 2014.” glase „datuma stupanja na snagu Odluke Zajedničkog odbora EGP-a br. …/… od … [ova Odluka]”, a riječi „do 21. ožujka 2019.” glase „pet godina nakon toga”.

                                                   (e)

                                                   U članku 26. stavku 2. dodaje se sljedeći podstavak:
                                                   „Lihtenštajn se izuzima iz statističkog praćenja propisanog člankom 26. stavkom 2.”.

                                                   (f)

                                                   U članku 34. stavku 2. petom podstavku i stavku 4. točki (b) riječi „EBA može djelovati” zamjenjuju se riječima „EBA ili, ovisno o slučaju, Nadzorno tijelo EFTA-e može djelovati”.

                                                   (g)

                                                   U članku 37. riječi „EBA može postupati u skladu s ovlastima koje su joj dodijeljene na temelju tog članka i svaka obvezujuća odluka EBA-e” zamjenjuju se riječima „EBA ili, ovisno o slučaju, Nadzorno tijelo EFTA-e može postupati u skladu s ovlastima koje su mu dodijeljene na temelju tog članka i svaka obvezujuća odluka EBA-e ili, ovisno o slučaju, Nadzornog tijela EFTA-e”.

                                                   (h)

                                                   U članku 43., kad je riječ o državama EFTA-e, riječi „21. ožujka 2016.” i „20. ožujka 2014.” glase „datuma stupanja na snagu Odluke Zajedničkog odbora EGP-a br. …/… od … [ova Odluka]”, a riječi „21. ožujka 2017.” glase „godinu dana nakon stupanja na snagu Odluke Zajedničkog odbora EGP-a br. …/… od … [ova Odluka]”.”.

               Članak 2.
               U točki 7.h (Direktiva 2008/48/EZ Europskog parlamenta i Vijeća) Priloga XIX. Sporazumu o EGP-u dodaje se sljedeća alineja:

                           „—

                              32014 L 0017: Direktivom 2014/17/EU Europskog parlamenta i Vijeća od 4. veljače 2014. (SL L 60, 28.2.2014., str. 34.), kako je ispravljena u SL L 246, 23.9.2015., str. 11.”.

               Članak 3.
               Vjerodostojni su tekstovi Direktive 2014/17/EU, kako su ispravljeni u SL L 246, 23.9.2015., str. 11., na islandskom i norveškom jeziku koji se objavljuju u Dodatku o EGP-u Službenom listu Europske unije.

               Članak 4.
               Ova Odluka stupa na snagu […], pod uvjetom da su podnesene sve obavijesti iz članka 103. stavka 1. Sporazuma o EGP-u (*1).

               Članak 5.
               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu,

                     Za Zajednički odbor EGP-a

                     Predsjednik

                     Tajnici Zajedničkog odbora EGP-a

               (1)  SL L 60, 28.2.2014., str. 34.

               (*1)  [Ustavni zahtjevi nisu navedeni.] [Ustavni su zahtjevi navedeni.]


title: Odluka Vijeća (EU) 2019/381 od 4. ožujka 2019. o stajalištu koje treba zauzeti u ime Europske unije u okviru Zajedničkog odbora EGP-a o izmjeni Priloga II. (Tehnički propisi, norme, ispitivanje i potvrđivanje) i Priloga XI. (Elektronička komunikacija, audiovizualne usluge i informacijsko društvo) Sporazumu o EGP-u (Tekst značajan za EGP.)

text:
                  11.3.2019

                  HR

                  Službeni list Europske unije

                  L 69/46

         ODLUKA VIJEĆA (EU) 2019/381
         od 4. ožujka 2019.
         o stajalištu koje treba zauzeti u ime Europske unije u okviru Zajedničkog odbora EGP-a o izmjeni Priloga II. (Tehnički propisi, norme, ispitivanje i potvrđivanje) i Priloga XI. (Elektronička komunikacija, audiovizualne usluge i informacijsko društvo) Sporazumu o EGP-u
         (Tekst značajan za EGP)
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegove članke 43., 114. i 337. u vezi s člankom 218. stavkom 9.,
         uzimajući u obzir Uredbu Vijeća (EZ) br. 2894/94 od 28. studenoga 1994. o rješenjima za provedbu Sporazuma o Europskom gospodarskom prostoru (1), a posebno njezin članak 1. stavak 3.,
         uzimajući u obzir prijedlog Europske komisije,
         budući da:

                     (1)

                     Sporazum o Europskom gospodarskom prostoru (2) („Sporazum o EGP-u”) stupio je na snagu 1. siječnja 1994.

                     (2)

                     U skladu s člankom 98. Sporazuma o EGP-u, Zajednički odbor EGP-a može odlučiti izmijeniti, među ostalim, Prilog II. (Tehnički propisi, norme, ispitivanje i potvrđivanje) i Prilog XI. (Elektronička komunikacija, audiovizualne usluge i informacijsko društvo) Sporazumu o EGP-u.

                     (3)

                     Direktiva (EU) 2015/1535 Europskog parlamenta i Vijeća (3) treba se uključiti u Sporazum o EGP-u.

                     (4)

                     Priloge II. i XI. Sporazumu o EGP-u trebalo bi stoga na odgovarajući način izmijeniti.

                     (5)

                     Stajalište Unije u okviru Zajedničkog odbora EGP-a trebalo bi se stoga temeljiti na priloženom nacrtu odluke,

               DONIJELO JE OVU ODLUKU:

            Članak 1.
            Stajalište koje treba zauzeti u ime Unije u okviru Zajedničkog odbora EGP-a o predloženoj izmjeni Priloga II. (Tehnički propisi, norme, ispitivanje i potvrđivanje) i Priloga XI. (Elektronička komunikacija, audiovizualne usluge i informacijsko društvo) Sporazumu o EGP-u temelji se na nacrtu odluke Zajedničkog odbora EGP-a priloženom ovoj Odluci.

            Članak 2.
            Ova Odluka stupa na snagu na dan donošenja.

            Sastavljeno u Bruxellesu 4. ožujka 2019.

                  Za Vijeće

                  Predsjednik

               A. ANTON

            (1)  SL L 305, 30.11.1994., str. 6.

            (2)  SL L 1, 3.1.1994., str. 3.

            (3)  Direktiva (EU) 2015/1535 Europskog parlamenta i Vijeća od 9. rujna 2015. o utvrđivanju postupka pružanja informacija u području tehničkih propisa i pravila o uslugama informacijskog društva (SL L 241, 17.9.2015., str. 1.).

            NACRT
            ODLUKA ZAJEDNIČKOG ODBORA EGP-a br. …/2019
            od …
            o izmjeni Priloga II. (Tehnički propisi, norme, ispitivanje i potvrđivanje) i Priloga XI. (Elektronička komunikacija, audiovizualne usluge i informacijsko društvo) Sporazumu o EGP-u
            ZAJEDNIČKI ODBOR EGP-a,
            uzimajući u obzir Sporazum o Europskom gospodarskom prostoru („Sporazum o EGP-u”), a posebno njegov članak 98.,
            budući da:

                        (1)

                        Direktiva (EU) 2015/1535 Europskog parlamenta i Vijeća od 9. rujna 2015. o utvrđivanju postupka pružanja informacija u području tehničkih propisa i pravila o uslugama informacijskog društva (1) treba se uključiti u Sporazum o EGP-u.

                        (2)

                        Direktivom (EU) 2015/1535 stavlja se izvan snage Direktiva 98/34/EZ Europskog parlamenta i Vijeća (2), kako je izmijenjena Direktivom 98/48/EZ Europskog parlamenta i Vijeća (3), koja je uključena u Sporazum o EGP-u i koju stoga treba staviti izvan snage u okviru Sporazuma o EGP-u.

                        (3)

                        Iako države EFTA-e mogu izdavati primjedbe i detaljna mišljenja u vezi s nacrtom tehničkog propisa koji su dostavile druge države EFTA-e, kad je riječ o nacrtu tehničkog propisa koji su dostavile države članice Unije, smiju izdavati samo primjedbe, i obrnuto.

                        (4)

                        Priloge II. i XI. Sporazumu o EGP-u trebalo bi stoga na odgovarajući način izmijeniti,

                  DONIO JE OVU ODLUKU:

               Članak 1.
               Tekst točke 1. (Direktiva 98/34/EZ Europskog parlamenta i Vijeća) u poglavlju XIX. Priloga II. Sporazumu o EGP-u zamjenjuje se sljedećim:
               „32015 R 1535: Direktiva (EU) 2015/1535 Europskog parlamenta i Vijeća od 9. rujna 2015. o utvrđivanju postupka pružanja informacija u području tehničkih propisa i pravila o uslugama informacijskog društva (SL L 241, 17.9.2015., str. 1.).
               Za potrebe ovog Sporazuma odredbe Direktive sadržavaju sljedeće prilagodbe:

                           (a)

                           u članku 1. stavku 1. točki (c) drugi odlomak zamjenjuje se sljedećim:
                           ‚Izraz „tehnička specifikacija” također obuhvaća proizvodne metode i postupke koji se koriste kod proizvoda namijenjenih prehrani ljudi i životinja te lijekova kako je definirano u članku 1. Direktive 2001/83/EZ (kako je Odlukom Zajedničkog odbora EGP-a br. 82/2002 od 25. lipnja 2002. (4) uključena u točku 15.q poglavlja XIII. Priloga II. Sporazumu), kao i proizvodne metode i postupke koji se koriste kod drugih proizvoda, ako oni imaju učinak na svojstva tih proizvoda.’;

                           (b)

                           u članku 5. stavku 1. prvom podstavku dodaje se sljedeće:
                           ‚Cjeloviti tekst dostavljenog nacrta tehničkog propisa stavlja se na raspolaganje na izvornom jeziku kao i u cjelovitom prijevodu na jedan od službenih jezika Unije.’;

                           (c)

                           u članku 5. stavku 1. dodaje se sljedeći podstavak:
                           ‚Komisija u ime Unije, s jedne strane, i Nadzorno tijelo EFTA-e ili države EFTA-e kroz Nadzorno tijelo EFTA-e, s druge strane, mogu zatražiti dodatne informacije o dostavljenom nacrtu tehničkog propisa.’;

                           (d)

                           u članku 5. stavku 2. dodaje se sljedeći podstavak:
                           ‚Primjedbe država EFTA-e Nadzorno tijelo EFTA-e prosljeđuje Komisiji u obliku jedinstvenog usklađenog priopćenja, a primjedbe Unije Komisija prosljeđuje Nadzornom tijelu EFTA-e.’;

                           (e)

                           izrazi ‚država članica’ i ‚Komisija’ u članku 6. stavcima 1., 2. i 7. zamjenjuju se izrazima ‚država EFTA-e’, odnosno ‚Nadzorno tijelo EFTA-e’ u odgovarajućem gramatičkom obliku;

                           (f)

                           članak 6. stavci 3., 4., 5. i 6. ne primjenjuju se.”.

               Članak 2.
               Tekst točke 5.i (Direktiva 98/34/EZ Europskog parlamenta i Vijeća) u Prilogu XI. Sporazumu o EGP-u zamjenjuje se sljedećim:
               „32015 R 1535: Direktiva (EU) 2015/1535 Europskog parlamenta i Vijeća od 9. rujna 2015. o utvrđivanju postupka pružanja informacija u području tehničkih propisa i pravila o uslugama informacijskog društva (SL L 241, 17.9.2015., str. 1.).
               Za potrebe ovog Sporazuma odredbe Direktive sadržavaju sljedeće prilagodbe:

                           (a)

                           u članku 1. stavku 1. točki (c) drugi odlomak zamjenjuje se sljedećim:
                           ‚Izraz „tehnička specifikacija” također obuhvaća proizvodne metode i postupke koji se koriste kod proizvoda namijenjenih prehrani ljudi i životinja te lijekova kako je definirano u članku 1. Direktive 2001/83/EZ (kako je Odlukom Zajedničkog odbora EGP-a br. 82/2002 od 25. lipnja 2002. (5) uključena u točku 15.q poglavlja XIII. Priloga II. Sporazumu), kao i proizvodne metode i postupke koji se koriste kod drugih proizvoda, ako oni imaju učinak na svojstva tih proizvoda.’;

                           (b)

                           u članku 5. stavku 1. prvom podstavku dodaje se sljedeće:
                           ‚Cjeloviti tekst dostavljenog nacrta tehničkog propisa stavlja se na raspolaganje na izvornom jeziku kao i u cjelovitom prijevodu na jedan od službenih jezika Unije.’;

                           (c)

                           u članku 5. stavku 1. dodaje se sljedeći podstavak:
                           ‚Komisija u ime Unije, s jedne strane, i Nadzorno tijelo EFTA-e ili države EFTA-e kroz Nadzorno tijelo EFTA-e, s druge strane, mogu zatražiti dodatne informacije o dostavljenom nacrtu tehničkog propisa.’;

                           (d)

                           u članku 5. stavku 2. dodaje se sljedeći podstavak:
                           ‚Primjedbe država EFTA-e Nadzorno tijelo EFTA-e prosljeđuje Komisiji u obliku jedinstvenog usklađenog priopćenja, a primjedbe Unije Komisija prosljeđuje Nadzornom tijelu EFTA-e.’;

                           (e)

                           izrazi ‚država članica’ i ‚Komisija’ u članku 6. stavcima 1., 2. i 7. zamjenjuju se izrazima ‚država EFTA-e’, odnosno ‚Nadzorno tijelo EFTA-e’ u odgovarajućem gramatičkom obliku;

                           (f)

                           članak 6. stavci 3., 4., 5. i 6. ne primjenjuju se.”.

               Članak 3.
               Vjerodostojni su tekstovi Direktive (EU) 2015/1535 na islandskom i norveškom jeziku koji se objavljuju u Dodatku o EGP-u Službenom listu Europske unije.

               Članak 4.
               Ova Odluka stupa na snagu […], pod uvjetom da su podnesene sve obavijesti iz članka 103. stavka 1. Sporazuma o EGP-u (*1).

               Članak 5.
               Ova se Odluka objavljuje u odjeljku o EGP-u Službenog lista Europske unije i u Dodatku o EGP-u Službenom listu Europske unije.

               Sastavljeno u Bruxellesu

                     Za Zajednički odbor EGP-a

                     Predsjednik

                     Tajnici Zajedničkog odbora EGP-a

               (1)  SL L 241, 17.9.2015., str. 1.

               (2)  SL L 204, 21.7.1998., str. 37.

               (3)  SL L 217, 5.8.1998., str. 18.

               (4)  SL L 266, 3.10.2002., str. 32. i Dodatak o EGP-u br. 49, 3.10.2002., str. 22.

               (5)  SL L 266, 3.10.2002., str. 32. i Dodatak o EGP-u br. 49, 3.10.2002., str. 22.

               (*1)  [Ustavni zahtjevi nisu navedeni.] [Ustavni su zahtjevi navedeni.]


title: Odluka (EU, Euratom) 2019/383 predstavnika vlada država članica od 6. ožujka 2019. o imenovanju suca Općeg suda

text:
                  11.3.2019

                  HR

                  Službeni list Europske unije

                  L 69/51

         ODLUKA (EU, Euratom) 2019/383 PREDSTAVNIKA VLADA DRŽAVA ČLANICA
         od 6. ožujka 2019.
         o imenovanju suca Općeg suda
         PREDSTAVNICI VLADA DRŽAVA ČLANICA EUROPSKE UNIJE,
         uzimajući u obzir Ugovor o Europskoj uniji, a posebno njegov članak 19.,
         uzimajući u obzir Ugovor o funkcioniranju Europske unije, a posebno njegove članke 254. i 255.,
         uzimajući u obzir Ugovor o osnivanju Europske zajednice za atomsku energiju, a posebno njegov članak 106.a stavak 1.,
         budući da:

                     (1)

                     Člankom 48. Protokola br. 3 o Statutu Suda Europske unije, kako je izmijenjen Uredbom (EU, Euratom) 2015/2422 Europskog parlamenta i Vijeća (1), predviđa se da se Opći sud od 1. rujna 2019. sastoji od dvaju sudaca po državi članici.

                     (2)

                     Člankom 2. točkom (c) navedene uredbe predviđeno je da mandat četiriju od devet dodatnih sudaca koje se mora imenovati od 1. rujna 2019. završava 31. kolovoza 2022. Ta četiri suca biraju se tako da vlade četiriju država članica predlože po dva suca za djelomičnu zamjenu u Općem sudu u 2022. godini.

                     (3)

                     Gđa Tuula Riitta PYNNÄ predložena je kao kandidatkinja za mjesto dodatnog suca Općeg suda.

                     (4)

                     Odbor osnovan člankom 255. Ugovora o funkcioniranju Europske unije dao je mišljenje o prikladnosti gđe Tuule Riitte PYNNÄ za obnašanje dužnosti suca Općeg suda,

               DONIJELI SU OVU ODLUKU:

            Članak 1.
            Gđa Tuula Riitta PYNNÄ imenuje se sutkinjom Općeg suda za razdoblje od 1. rujna 2019. do 31. kolovoza 2022.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 6. ožujka 2019.

                  Predsjednica

               L. ODOBESCU

            (1)  Uredba (EU, Euratom) 2015/2422 Europskog parlamenta i Vijeća od 16. prosinca 2015. o izmjeni Protokola br. 3 o Statutu Suda Europske unije (SL L 341, 24.12.2015., str. 14.).


title: Odluka Vijeća (EU) 2019/407 od 4. ožujka 2019. o sklapanju, u ime Europske unije, Sporazuma za sprečavanje nereguliranog ribolova na otvorenome moru u središnjem Arktičkom oceanu

text:
                  15.3.2019

                  HR

                  Službeni list Europske unije

                  L 73/1

         ODLUKA VIJEĆA (EU) 2019/407
         od 4. ožujka 2019.
         o sklapanju, u ime Europske unije, Sporazuma za sprečavanje nereguliranog ribolova na otvorenome moru u središnjem Arktičkom oceanu
         VIJEĆE EUROPSKE UNIJE,
         uzimajući u obzir Ugovor o funkcioniranju Europske unije, a posebno njegov članak 43. u vezi s člankom 218. stavkom 6. drugim podstavkom točkom (a) podtočkom v.,
         uzimajući u obzir prijedlog Europske komisije,
         uzimajući u obzir suglasnost Europskog parlamenta (1),
         budući da:

                     (1)

                     Unija ima isključivu nadležnost, u okviru zajedničke ribarstvene politike, za donošenje mjera za očuvanje morskih bioloških resursa i sklapanje sporazuma s trećim zemljama i međunarodnim organizacijama u tom pogledu.

                     (2)

                     Na temelju odluka Vijeća 98/392/EZ (2) i 98/414/EZ (3) Unija je ugovorna stranka Konvencije Ujedinjenih naroda o pravu mora od 10. prosinca 1982. („Konvencija”) i Sporazuma o primjeni odredaba Konvencije Ujedinjenih naroda o pravu mora od 10. prosinca 1982. u pogledu očuvanja i upravljanja pograničnim ribljim naseljima i stokovima vrlo migratornih vrsta („Sporazum o ribljim stokovima”). U skladu s Konvencijom i Sporazumom o ribljim stokovima sve države imaju obvezu surađivati na očuvanju živih resursa u morima i upravljanju njima. Ta se obveza ispunjava Sporazumom za sprečavanje nereguliranog ribolova na otvorenome moru u središnjem Arktičkom oceanu („Sporazum”).

                     (3)

                     Uredbom (EU) br. 1380/2013 Europskog parlamenta i Vijeća (4) predviđeno je da Unija provodi svoju vanjsku politiku za ribarstvo u skladu sa svojim međunarodnim obvezama i ciljevima politike, kao i ciljevima i načelima određenima u člancima 2. i 3. te uredbe kako bi se osigurali održivo iskorištavanje, upravljanje i očuvanje morskih bioloških resursa i morskog okoliša. Ovaj je Sporazum u skladu s tim ciljevima.

                     (4)

                     Vijeće je 31. ožujka 2016. ovlastilo Komisiju da u ime Unije u pregovorima dogovori međunarodni sporazum za sprečavanje nereguliranog ribolova na otvorenome moru u središnjem Arktičkom oceanu. Ti su pregovori uspješno zaključeni 30. studenoga 2017. U skladu s Odlukom Vijeća (EU) 2018/1257 (5) Sporazum za sprečavanje nereguliranog ribolova na otvorenome moru u središnjem Arktičkom oceanu potpisan je 3. listopada 2018., podložno njegovu kasnijem sklapanju.

                     (5)

                     Ako Unija postane stranka Sporazuma, promicat će se dosljednost njezina pristupa očuvanju u svim oceanima i osnažiti njezina predanost dugoročnom očuvanju i održivom iskorištavanju morskih bioloških resursa u cijelom svijetu te je to stoga u interesu Unije.

                     (6)

                     Sporazum bi trebalo odobriti,

               DONIJELO JE OVU ODLUKU:

            Članak 1.
            Sporazum za sprečavanje nereguliranog ribolova na otvorenome moru u središnjem Arktičkom oceanu („Sporazum”) odobrava se u ime Unije.
            Tekst Sporazuma priložen je ovoj Odluci.

            Članak 2.
            Predsjednik Vijeća određuje jednu ili više osoba ovlaštenih za polaganje, u ime Unije, isprava o odobrenju predviđenih u članku 15. Sporazuma.

            Članak 3.
            Ova Odluka stupa na snagu trećeg dana od dana objave u Službenom listu Europske unije.

            Sastavljeno u Bruxellesu 4. ožujka 2019.

                  Za Vijeće

                  Predsjednik

               A. ANTON

            (1)  Suglasnost od 12. veljače 2019.

            (2)  Odluka Vijeća 98/392/EZ od 23. ožujka 1998. o sklapanju Konvencije Ujedinjenih naroda o pravu mora od 10. prosinca 1982. i Sporazuma o primjeni njezinog dijela XI. od 28. srpnja 1994. od strane Europske zajednice (SL L 179, 23.6.1998., str. 1.).

            (3)  Odluka Vijeća 98/414/EZ od 8. lipnja 1998. o ratifikaciji od strane Europske zajednice Sporazuma o provedbi odredaba Konvencije Ujedinjenih naroda o pravu mora od 10. prosinca 1982. u pogledu očuvanja i upravljanja pograničnim ribljim stokovima i visokomigracijskim ribljim stokovima (SL L 189, 3.7.1998., str. 14.).

            (4)  Uredba (EU) br. 1380/2013 Europskog parlamenta i Vijeća od 11. prosinca 2013. o zajedničkoj ribarstvenoj politici, izmjeni uredaba Vijeća (EZ) br. 1954/2003 i (EZ) br. 1224/2009 i stavljanju izvan snage uredaba Vijeća (EZ) br. 2371/2002 i (EZ) br. 639/2004 i Odluke Vijeća 2004/585/EZ (SL L 354, 28.12.2013., str. 22.).

            (5)  Odluka Vijeća (EU) 2018/1257 od 18. rujna 2018. o potpisivanju, u ime Europske unije, Sporazuma za sprečavanje nereguliranog ribolova na otvorenome moru u središnjem Arktičkom oceanu (SL L 238, 21.9.2018., str. 1.).


title: Odluka Vijeća (ZVSP) 2019/415 od 14. ožujka 2019. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine

text:
                  15.3.2019

                  HR

                  Službeni list Europske unije

                  L 73/110

         ODLUKA VIJEĆA (ZVSP) 2019/415
         od 14. ožujka 2019.
         o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 17. ožujka 2014. donijelo Odluku 2014/145/ZVSP (1).

                     (2)

                     Vijeće je 12. rujna 2018. donijelo Odluku (ZVSP) 2018/1237 (2) kojom su mjere predviđene u Odluci 2014/145/ZVSP produljene za dodatnih šest mjeseci.

                     (3)

                     S obzirom na nastavak podrivanja ili ugrožavanja teritorijalne cjelovitosti, suvereniteta i neovisnosti Ukrajine Odluku 2014/145/ZVSP trebalo bi produljiti za dodatnih šest mjeseci.

                     (4)

                     Vijeće je preispitalo pojedinačna uvrštenja na popis navedena u Prilogu Odluci 2014/145/ZVSP i odlučilo izmijeniti podatke koji se odnose na određene osobe i subjekte.

                     (5)

                     Unos za jednu preminulu osobu trebalo bi izbrisati s popisa uvrštenih osoba i subjekata.

                     (6)

                     Odluku 2014/145/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            U članku 6. Odluke 2014/145/ZVSP drugi stavak zamjenjuje se sljedećim:

               „Ova se Odluka primjenjuje do 15. rujna 2019.”.

            Članak 2.
            Prilog Odluci 2014/145/ZVSP mijenja se kako je navedeno u Prilogu ovoj Odluci.

            Članak 3.
            Ova Odluka stupa na snagu sljedećeg dana od dana objave u Službenom listu Europske unije.

            Sastavljeno u Bruxellesu 14. ožujka 2019.

                  Za Vijeće

                  Predsjednik

               G. CIAMBA

            (1)  Odluka Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalnu cjelovitost, suverenitet i neovisnost Ukrajine (SL L 78, 17.3.2014., str. 16.).

            (2)  Odluka Vijeća (ZVSP) 2018/1237 od 12. rujna 2018. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine (SL L 231, 14.9.2018., str. 27.).

            PRILOG
            Prilog Odluci 2014/145/ZVSP mijenja se kako slijedi:

                        1.

                        Unos za sljedeću osobu briše se:

                                    96.

                                    Alexander Vladimirovich ZAKHARCHENKO.

                        2.

                        Unosi o osobama i subjektima koji se nalaze na popisu u nastavku zamjenjuju se sljedećim unosima:
                        Osobe

                                       Ime

                                       Identifikacijski podaci

                                       Obrazloženje

                                       Datum uvrštenja

                                       „19.

                                       Aleksandr Viktorovich VITKO
                                       (Александр Викторович ВИТКО)

                                       Datum rođenja: 13.9.1961.
                                       Mjesto rođenja: Vitebsk (Bjeloruski SSR)

                                       Bivši zapovjednik crnomorske flote, admiral. Zamjenik glavnog zapovjednika ruske mornarice.
                                       Odgovoran za zapovijedanje ruskim snagama koje su okupirale ukrajinski suvereni teritorij.

                                       17.3.2014.

                                       22.

                                       Dmitry Olegovich ROGOZIN
                                       (Дмитрий Олегович РОГОЗИН)

                                       Datum rođenja: 21.12.1963.
                                       Mjesto rođenja: Moskva

                                       Bivši potpredsjednik vlade Ruske Federacije. Javno pozivao na pripojenje Krima.
                                       Od 2018. na položaju glavnog direktora u jednom državnom poduzeću.

                                       21.3.2014.

                                       31.

                                       Valery Kirillovich MEDVEDEV
                                       (Валерий Кириллович МЕДВЕДЕВ)
                                       Valeriy Kyrylovych MEDVEDIEV
                                       (Валерiй Кирилович МЕДВЕДЄВ)

                                       Datum rođenja: 21.8.1946.
                                       Mjesto rođenja: Shmakovka, regija Primorsky

                                       Bivši predsjednik sevastopoljskog izbornog povjerenstva (do 26. svibnja 2017.). Odgovoran je za provedbu krimskog referenduma. Odgovoran je za potpisivanje rezultata referenduma prema ruskom sustavu.
                                       I dalje aktivno podupire separatistička djelovanja ili politike.

                                       21.3.2014.

                                       35.

                                       Oleg Yevgenyvich BELAVENTSEV
                                       (Олег Евгеньевич БЕЛАВЕНЦЕВ)

                                       Datum rođenja: 15.9.1949.
                                       Mjesto rođenja: Moskva

                                       Bivši opunomoćeni predstavnik predsjednika Ruske Federacije u takozvanom ‚Krimskom Federalnom Okrugu’, odgovoran za provedbu ustavnih prerogativa ruskog čelnika države na području pripojene Autonomne Republike Krima. Bivši privremeni član Ruskog vijeća sigurnosti.
                                       Bivši opunomoćeni predstavnik predsjednika Ruske Federacije u sjevernokavkaskom federalnom okrugu (do lipnja 2018.).
                                       I dalje aktivno podupire separatistička djelovanja ili politike.

                                       29.4.2014.

                                       36.

                                       Oleg Genrikhovich SAVELYEV
                                       (Олег Генрихович САВЕЛЬЕВ)

                                       Datum rođenja: 27.10.1965.
                                       Mjesto rođenja: Lenjingrad

                                       Bivši ministar za krimske poslove. Odgovoran za integraciju pripojene Autonomne Republike Krima u Rusku Federaciju.
                                       Bivši zamjenik šefa kabineta u ruskoj vladi, odgovoran za organizaciju rada Vladinog povjerenstva za socioekonomski razvoj takozvane ‚Republike Krima’.
                                       Šef kabineta Revizorskog suda Ruske Federacije.

                                       29.4.2014.

                                       46.

                                       Denys Volodymyrovych PUSHYLIN (Денис Володимирович ПУШИЛIН),
                                       Denis Vladimirovich PUSHILIN (Денис Владимирович ПУШИЛИН)

                                       Datum rođenja: 9.5.1981. ili 9.5.1982.
                                       Mjesto rođenja: Makiivka (Donjecka oblast)

                                       Jedan od vođa ‚Narodne Republike Donjecka’. Sudjelovao u zauzimanju i okupaciji regionalne uprave u Donjecku 2014. godine. Do 4. rujna 2015. takozvani zamjenik predsjednika ‚Narodnog vijeća’ takozvane ‚Narodne Republike Donjecka’. Od 4. rujna 2015.‚predsjednik’‚Narodnog vijeća Narodne Republike Donjecka’. Takozvani ‚vršitelj dužnosti čelnika Narodne Republike Donjecka’ nakon 7. rujna 2018. Takozvani ‚čelnik Narodne Republike Donjecka’ nakon takozvanih izbora održanih 11. studenoga 2018.

                                       29.4.2014.

                                       55.

                                       Igor Nikolaevich BEZLER (također poznat kao Bes (vrag))
                                       (Игорь Николаевич БЕЗЛЕР)
                                       Ihor Mykolayovych BEZLER
                                       (Iгор Миколайович БЕЗЛЕР)

                                       Datum rođenja: 30.12.1965.
                                       Mjesto rođenja: Simferopol, Krim

                                       Jedan od bivših vođa samoproglašene paravojne skupine grada Horlivka. Preuzeo je nadzor nad Sigurnosnom službom ukrajinskog ureda u zgradi regije Donjecka te je kasnije zauzeo područni ured Ministarstva unutarnjih poslova u gradu Horlivka. Povezan je s Igorom Strelkovim/Girkinom pod čijim je zapovjedništvom bio uključen u ubojstvo Volodymyra Rybaka, narodnog zastupnika u Gradskom poglavarstvu Horlivke.
                                       I dalje aktivno podupire separatistička djelovanja ili politike.

                                       12.5.2014.

                                       83.

                                       Ekaterina Yurievna GUBAREVA
                                       (Екатерина Юрьевна ГУБАРЕВА),
                                       Kateryna Yuriyivna GUBARIEVA (HUBARIEVA)
                                       (Катерина Юрiївна ГУБАРЄВА)

                                       Datum rođenja: 5.7.1983. ili 10.3.1983.
                                       Mjesto rođenja: Kakhovka (oblast Kherson)

                                       U svojstvu bivše takozvane ‚ministrice vanjskih poslova’ bila je odgovorna za obranu takozvane ‚Narodne Republike Donjecka’ te na taj način podrivanje teritorijalne cjelovitosti, suvereniteta i neovisnosti Ukrajine. Preuzimanjem te funkcije i djelovanjem u tom svojstvu stoga je podupirala djelovanja i politike kojima se podrivaju teritorijalna cjelovitost, suverenitet i neovisnost Ukrajine. I dalje aktivno podupire separatistička djelovanja i politike.
                                       Bivša članica takozvanog ‚Narodnog vijeća’‚Narodne Republike Donjecka’ (do studenoga 2018.).

                                       25.7.2014.

                                       89.

                                       Oksana TCHIGRINA
                                       Oksana Aleksandrovna CHIGRINA (CHYHRYNA)
                                       (Оксана Александровна ЧИГРИНА)

                                       Datum rođenja: moguće 23.7.1981.

                                       Bivša glasnogovornica takozvane ‚vlade’ takozvane ‚Narodne Republike Luganska’ koja je davala izjave kojima se, među ostalim, opravdava rušenje ukrajinskog vojnog zrakoplova, uzimanje talaca i borbene aktivnosti nezakonitih naoružanih skupina kojima su se posljedično podrivali teritorijalna cjelovitost, suverenitet i jedinstvo Ukrajine.
                                       Bivša glasnogovornica Službe za medije LNR-a.
                                       I dalje aktivno podupire separatistička djelovanja ili politike.

                                       30.7.2014.

                                       91.

                                       Sergey Vadimovich ABISOV
                                       (Сергей Вадимович АБИСОВ)
                                       Sergiy (Serhiy) Vadymovych ABISOV
                                       (Сергiй Вадимович АБIСОВ)

                                       Datum rođenja: 27.11.1967.
                                       Mjesto rođenja: Simferopol, Krim

                                       Prihvaćanjem imenovanja takozvanim ‚ministrom unutarnjih poslova Republike Krima’ (Odlukom br. 301) koje mu je 5. svibnja 2014. dodijelio predsjednik Rusije te djelovanjem u svojstvu takozvanog ‚ministra unutarnjih poslova’ podrivao je teritorijalnu cjelovitost, suverenitet i jedinstvo Ukrajine.
                                       U lipnju 2018. otpušten kao takozvani ‚ministar unutarnjih poslova Republike Krima’.

                                       30.7.2014.

                                       97.

                                       Vladimir Petrovich KONONOV (također poznat kao ‚Car’)
                                       (Владимир Петровнч КОНОНОВ)
                                       Volodymyr Petrovych KONONOV
                                       (Володимир Петрович КОНОНОВ)

                                       Datum rođenja: 14.10.1974.
                                       Mjesto rođenja: Gorsky, Luganska oblast

                                       Dana 14. kolovoza 2014. zamijenio je Igora Strelkova/Girkina na funkciji takozvanog ‚ministra obrane’‚Narodne Republike Donjecka’. Navodno od travnja 2014. zapovijeda odredom separatističkih boraca u Donjecku i obećao je riješiti strateški zadatak odbijanja ukrajinske vojne agresije. Kononov je stoga podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine.
                                       U rujnu 2018. otpušten kao takozvani ‚ministar obrane’.

                                       12.9.2014.

                                       102.

                                       Andrei Nikolaevich RODKIN
                                       (Андрей Николаевич РОДКИН)

                                       Datum rođenja: 23.9.1976.
                                       Mjesto rođenja: Moskva

                                       Bivši moskovski predstavnik takozvane ‚Narodne Republike Donjecka’. U svojim je izjavama, među ostalim, govorio o spremnosti paravojnih snaga za vođenje gerilskog rata i njihovu osvajanju oružanih sustava ukrajinskih oružanih snaga. Podupirao je stoga djelovanja i politike kojima se podrivaju teritorijalna cjelovitost, suverenitet i neovisnost Ukrajine.
                                       Jedan od bivših vođa ‚Unije dragovoljaca Donbasa’.
                                       I dalje aktivno podupire separatistička djelovanja ili politike.

                                       12.9.2014.

                                       103.

                                       Aleksandr Akimovich KARAMAN
                                       (Александр Акимович КАРАМАН)
                                       Alexandru CARAMAN

                                       Datum rođenja: 26.7.1956.
                                       Mjesto rođenja: Cioburciu, okrug Slobozia, sada Republika Moldova

                                       Bivši takozvani ‚zamjenik predsjednika vlade za socijalna pitanja’‚Narodne Republike Donjecka’. Povezan s Vladimirom Antyufeyevom, koji je bio odgovoran za separatističke ‚vladine’ aktivnosti takozvane ‚vlade Narodne Republike Donjecka’. Podupirao je stoga djelovanja i politike kojima se podrivaju teritorijalna cjelovitost, suverenitet i neovisnost Ukrajine. Štićenik bivšeg ruskog zamjenika premijera Dmitryja Rogozina. Bivši načelnik ‚uprave Vijeća ministara’‚Narodne Republike Donjecka’.
                                       Do ožujka 2017. takozvani ‚opunomoćeni predstavnik predsjednika’ takozvane ‚Pridnjestarske Republike Moldove’ u Ruskoj Federaciji.
                                       I dalje aktivno podupire separatistička djelovanja ili politike.

                                       12.9.2014.

                                       120.

                                       Sergey Yurievich KOZYAKOV
                                       (Сергей Юрьевич КОЗЬЯКОВ)
                                       Serhiy Yuriyovych KOZYAKOV
                                       (Сергiй Юрiйович КОЗЬЯКОВ)

                                       Datum rođenja: 29.9.1982. ili 23.9.1982.

                                       U svojoj bivšoj ulozi takozvanog ‚predsjednika Središnjeg izbornog povjerenstva Luganska’ bio je odgovoran za organiziranje takozvanih ‚izbora’2. studenoga 2014. u ‚Narodnoj Republici Lugansku’. Tim ‚izborima’ prekršilo se ukrajinsko pravo te su stoga bili nezakoniti. Između listopada 2015. i prosinca 2017. bio je takozvani ‚ministar pravosuđa’‚Narodne Republike Luganska’.
                                       Preuzimanjem te funkcije i djelovanjem u tom svojstvu te organiziranjem nezakonitih ‚izbora’ aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                                       I dalje podupire i opravdava separatističke politike u suradnji sa separatističkim vlastima.

                                       29.11.2014.

                                       122.

                                       Larisa Leonidovna AIRAPETYAN (također poznata kao Larysa AYRAPETYAN, Larisa AIRAPETYAN ili Larysa AIRAPETYAN)
                                       (Лариса Леонидовна АЙРАПЕТЯН)
                                       (Лариса Леонiдiвна АЙРАПЕТЯН)

                                       Datum rođenja: 21.2.1970.

                                       Bivša takozvana ‚ministrica zdravstva’ takozvane ‚Narodne Republike Luganska’. Kandidirala se na takozvanim ‚izborima’ od 2. studenoga 2014. za položaj ‚čelnice’ takozvane ‚Narodne Republike Luganska’.
                                       Tim ‚izborima’ krši se ukrajinsko pravo te su stoga nezakoniti.
                                       Preuzimanjem te funkcije i djelovanjem u tom svojstvu te službenim sudjelovanjem kao kandidatkinja na nezakonitim ‚izborima’, aktivno je podupirala djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                                       I dalje aktivno podupire separatistička djelovanja ili politike.

                                       29.11.2014.

                                       129.

                                       Yevgeniy Eduardovich MIKHAYLOV (također poznat kao Yevhen Eduardovych MYCHAYLOV)
                                       (Евгений Эдуардович МИХАЙЛОВ)
                                       (Євген Едуардович МИХАЙЛОВ)

                                       Datum rođenja: 17.3.1963.
                                       Mjesto rođenja: Arkhangelsk

                                       Bivši takozvani ‚ministar u Vijeću ministara’ (načelnik uprave za državna pitanja) ‚Narodne Republike Donjecka’.
                                       Preuzimanjem te funkcije i djelovanjem u tom svojstvu aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                                       I dalje aktivno podupire separatistička djelovanja ili politike.

                                       29.11.2014.

                                       132.

                                       Vladyslav Mykolayovych DEYNEGO (također poznat kao Vladislav Nikolayevich DEYNEGO)
                                       (Владислав Миколайович ДЕЙНЕГО)
                                       (Владислав Николаевич ДЕЙНЕГО)

                                       Datum rođenja: 12.3.1964.
                                       Mjesto rođenja: Romny, oblast Sumy
                                       Ромны, Сумская область

                                       Bivši ‚zamjenik predsjednika’‚Narodnog vijeća’ takozvane ‚Narodne Republike Luganska’.
                                       Preuzimanjem te funkcije i djelovanjem u tom svojstvu aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                                       Trenutačno je takozvani ‚vršitelj dužnosti ministra vanjskih poslova’ takozvane ‚Narodne Republike Luganska’.

                                       29.11.2014.

                                       138.

                                       Alexandr Vasilievich SHUBIN
                                       (Александр Васильевич ШУБИН)

                                       Datum rođenja: 20.5.1972. ili 30.5.1972.
                                       Mjesto rođenja: Lugansk

                                       Bivši takozvani ‚ministar pravosuđa’ nezakonite takozvane ‚Narodne Republike Luganska’. Bivši predsjednik ‚Središnjeg izbornog povjerenstva’ takozvane ‚Narodne Republike Luganska’.
                                       Preuzimanjem te funkcije i djelovanjem u tom svojstvu aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                                       Otpušten kao predsjednik ‚Središnjeg izbornog povjerenstva’ takozvane ‚Narodne Republike Luganska’ u lipnju 2018.

                                       16.2.2015.

                                       142.

                                       Aleksandr Yurievich TIMOFEEV
                                       (Александр Юрьевич ТИМОФЕЕВ)
                                       Oleksandr Yuriyovych TYMOFEYEV
                                       (Олександр Юрiйович ТИМОФЕЄВ)

                                       Datum rođenja: 15.5.1971.
                                       Mjesto rođenja: Nevinnomyssk, Stavropol Krai
                                       Невинномысск, Ставропольский край

                                       Bivši takozvani ‚ministar financija i poreza’‚Narodne Republike Donjecka’.
                                       Preuzimanjem te funkcije i djelovanjem u tom svojstvu aktivno je podupirao djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.
                                       U rujnu 2018. otpušten kao takozvani ‚ministar financija i poreza’.

                                       16.2.2015.

                                       149.

                                       Andrei Valeryevich KARTAPOLOV
                                       (Андрей Валерьевич КАРТAПOЛOВ)

                                       Datum rođenja: 9.11.1963.
                                       Mjesto rođenja: NJDR (DDR)

                                       Bivši zapovjednik zapadnog vojnog okruga. Bivši ravnatelj Glavnog odjela za operacije i zamjenik načelnika Glavnog stožera Oružanih snaga Ruske Federacije. Aktivno sudjeluje u oblikovanju i provedbi vojne kampanje ruskih snaga u Ukrajini.
                                       Prema utvrđenim aktivnostima glavnog stožera provođenjem operativne kontrole nad oružanim snagama aktivno je sudjelovao u oblikovanju i provedbi politike ruske vlade kojom se ugrožava teritorijalna cjelovitost, suverenitet i neovisnost Ukrajine.
                                       Zamjenik ministra obrane od srpnja 2018.

                                       16.2.2015.”

                        Subjekti

                                       Ime

                                       Identifikacijski podaci

                                       Obrazloženje

                                       Datum uvrštenja

                                       „4.

                                       takozvana ‚Narodna Republika Donjeck’
                                       ‚Донецкая народная республика’
                                       ‚Donétskaya naródnaya respúblika’

                                       Službene informacije:
                                       https://dnr-online.ru/
                                       http://smdnr.ru/
                                       https://dnrsovet.su/
                                       https://denis-pushilin.ru/

                                       Takozvana ‚Narodna Republika Donjeck’ proglašena je 7. travnja 2014.
                                       Odgovorna za organiziranje nezakonitog referenduma 11. svibnja 2014. Proglašenje neovisnosti 12. svibnja 2014.
                                       Takozvane ‚narodne republike’ Donjeck i Lugansk potpisale su 24. svibnja 2014. sporazum o osnivanju takozvane ‚Federalne Države Novorusije’.
                                       Time se krši ukrajinsko ustavno pravo, a posljedično i međunarodno pravo te se tako podrivaju teritorijalna cjelovitost, suverenitet i neovisnost Ukrajine.
                                       Ujedno je umiješana u novačenje za nezakonite naoružane separatističke skupine te tako ugrožava stabilnost ili sigurnost Ukrajine.

                                       25.7.2014.

                                       5.

                                       takozvana ‚Federalna Država Novorusija’
                                       ‚Федеративное государство Новороссия’
                                       ‚Federativnoye Gosudarstvo Novorossiya’

                                       Službena priopćenja za tisak:
                                       http://novopressa.ru/
                                       http://novorossia-tv.ru/
                                       http://novorossia.today/
                                       http://novorossiia.ru/
                                       https://www.novorosinform.org/

                                       Takozvane ‚narodne republike’ Donjeck i Lugansk potpisale su 24. svibnja 2014. sporazum o osnivanju nepriznate takozvane ‚Federalne Države Novorusije’.
                                       Time se krši ukrajinsko ustavno pravo, a posljedično i međunarodno pravo te se tako ugrožavaju teritorijalna cjelovitost, suverenitet i neovisnost Ukrajine.

                                       25.7.2014.

                                       24.

                                       Republika Donjeck (javna organizacija)
                                       Донецкая республика

                                       Službene informacije:
                                       http://oddr.info/

                                       Javna ‚organizacija’ koja je 2. studenoga 2014. i 11. studenoga 2018. predstavila kandidate na takozvanim ‚izborima’ takozvane ‚Narodne Republike Donjeck’. Tim ‚izborima’ krši se ukrajinsko pravo te su stoga nezakoniti.
                                       Službenim sudjelovanjem u nezakonitim ‚izborima’ aktivno je podupirala djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina. Osnovao ju je Andriy PURGIN, a na čelu joj je bio Alexander ZAKHARCHENKO. Denis PUSHYLIN 2018. nominiran je za ‚čelnika’ takozvane ‚Narodne Republike Donjecka’.

                                       29.11.2014.

                                       25.

                                       Mir regiji Lugansk (Mir Luganschine)
                                       Мир Луганщине

                                       https://mir-lug.info/

                                       Javna ‚organizacija’ koja je 2. studenoga 2014. i 11. studenoga 2018. predstavila kandidate na takozvanim ‚izborima’ takozvane ‚Narodne Republike Luganska’. Tim ‚izborima’ krši se ukrajinsko pravo te su stoga nezakoniti.
                                       Službenim sudjelovanjem u nezakonitim ‚izborima’ aktivno je podupirala djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                                       29.11.2014.

                                       26.

                                       Slobodni Donbass (također poznat kao ‚Slobodni Donbas’, ‚Svobodny Donbass’)
                                       Свободньιй Донбасс

                                       http://www.odsd.ru/

                                       Javna ‚organizacija’ koja je 2. studenoga 2014. i 11. studenoga 2018. predstavila kandidate na takozvanim ‚izborima’ takozvane ‚Narodne Republike Donjecka’. Tim ‚izborima’ krši se ukrajinsko pravo te su stoga nezakoniti.
                                       Službenim sudjelovanjem u nezakonitim ‚izborima’ aktivno je podupirala djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                                       29.11.2014.

                                       28.

                                       Gospodarska unija Luganska (Luganskiy Ekonomicheskiy Soyuz)
                                       Луганский экономический союз

                                       Službene informacije:
                                       https://nslnr.su/about/obshchestvennye-organizatsii/337/
                                       https://vk.com/public97306393

                                       ‚Društvena organizacija’ koja je 2. studenoga 2014. i 11. studenoga 2018. predstavila kandidate na nezakonitim takozvanim ‚izborima’ takozvane ‚Narodne Republike Luganska’. Nominirala je kandidata, Olega AKIMOVA, za ‚čelnika’ takozvane ‚Narodne Republike Luganska’ 2014. i za člana takozvanog ‚Narodnog vijeća Narodne Republike Luganska’ 2018. Tim ‚izborima’ krši se ukrajinsko pravo te su stoga nezakoniti.
                                       Službenim sudjelovanjem u nezakonitim ‚izborima’ aktivno je podupirala djelovanja i politike kojima se podrivaju teritorijalna cjelovitost, suverenitet i neovisnost Ukrajine i kojima se dodatno destabilizira Ukrajina.

                                       29.11.2014.”


title: Odluka Vijeća (ZVSP) 2019/416 od 14. ožujka 2019. o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine

text:
                  15.3.2019

                  HR

                  Službeni list Europske unije

                  L 73/117

         ODLUKA VIJEĆA (ZVSP) 2019/416
         od 14. ožujka 2019.
         o izmjeni Odluke 2014/145/ZVSP o mjerama ograničavanja s obzirom na djelovanja kojima se podrivaju ili ugrožavaju teritorijalna cjelovitost, suverenitet i neovisnost Ukrajine
         VIJEĆE EUROPSKE UNIJE,
         uzimajući u obzir Ugovor o Europskoj uniji, a posebno njegov članak 29.,
         uzimajući u obzir prijedlog Visokog predstavnika Unije za vanjske poslove i sigurnosnu politiku,
         budući da:

                     (1)

                     Vijeće je 17. ožujka 2014. donijelo Odluku 2014/145/ZVSP (1).

                     (2)

                     S obzirom na uporabu sile od strane Ruske Federacije, koja je 25. studenoga 2018. u tjesnacu Kerč dovela do uhićenja ukrajinskih vojnika i zapljene plovila čime je prekršeno međunarodno pravo te suverenost i teritorijalna cjelovitost Ukrajine, Vijeće smatra da bi na popis osoba, subjekata i tijela koji podliježu mjerama ograničavanja, kako je naveden u Prilogu Odluci 2014/145/ZVSP, trebalo dodati osam osoba.

                     (3)

                     Prilog Odluci 2014/145/ZVSP trebalo bi stoga na odgovarajući način izmijeniti,

               DONIJELO JE OVU ODLUKU:

            Članak 1.
            Osobe navedene u Prilogu ovoj Odluci dodaju se na popis naveden u Prilogu Odluci 2014/145/ZVSP.

            Članak 2.
            Ova Odluka stupa na snagu na dan objave u Službenom listu Europske unije.

            Sastavljeno u Bruxellesu 14. ožujka 2019.

                  Za Vijeće

                  Predsjednik

               G. CIAMBA

            (1)  Odluka Vijeća 2014/145/ZVSP od 17. ožujka 2014. o mjerama ograničavanja s obzirom na djelovanja kojima se podrivaju ili ugrožavaju teritorijalnu cjelovitost, suverenitet i neovisnost Ukrajine (SL L 78, 17.3.2014., str. 16.).

            PRILOG
            Sljedeće osobe dodaju se na popis osoba naveden u Prilogu Odluci 2014/145/ZVSP:

                           Ime i prezime

                           Identifikacijski podaci

                           Obrazloženje

                           Datum uvrštenja

                           „176.

                           Sergey Nikolayevich STANKEVICH
                           (Сергей Николаевич СТАНКЕВИЧ)

                           Spol: muški;
                           Datum rođenja: 27.1.1963.

                           Načelnik Uprave za granicu za ‚Republiku Krim i grad Sevastopolj’ u okviru Savezne sigurnosne službe Ruske Federacije, kontraadmiral. U tom je svojstvu bio odgovoran za djelovanja flote obalne straže Ruske Federacije protiv Ukrajine 25. studenoga 2018. kojima je ukrajinskim plovilima spriječen pristup njihovoj obali na Azovskome moru, što predstavlja podrivanje teritorijalne cjelovitosti i suverenosti Ukrajine te podrivanje sigurnosti Ukrajine sprečavanjem kretanja i operativnosti ukrajinskih vojnih brodova.
                           Tim je djelovanjima poduprta i konsolidacija nezakonitog pripojenja Krimskog poluotoka Ruskoj Federaciji.

                           15.3.2019.

                           177.

                           Andrey Borisovich SHEIN
                           (Андрей Борисович ШЕИН)

                           Spol: muški;
                           Datum rođenja: 10.6.1971.

                           Zamjenik načelnika Uprave za granicu za ‚Republiku Krim i grad Sevastopolj’ u okviru Savezne sigurnosne službe Ruske Federacije – načelnik jedinice obalne straže. U tom je svojstvu sudjelovao u operacijama protiv ukrajinskih brodova i njihovih posada tijekom djelovanja Ruske Federacije protiv Ukrajine 25. studenoga 2018., kojima je ukrajinskim plovilima spriječen pristup njihovoj obali na Azovskome moru, što predstavlja podrivanje teritorijalne cjelovitosti i suverenosti Ukrajine te podrivanje sigurnosti Ukrajine sprečavanjem kretanja i operativnosti ukrajinskih vojnih brodova.
                           Tim je djelovanjima poduprta i konsolidacija nezakonitog pripojenja Krimskog poluotoka Ruskoj Federaciji.

                           15.3.2019.

                           178.

                           Aleksey Mikhailovich SALYAEV
                           Aleksey Mikhailovich SALYAYEV
                           Oleksii Mykhailovych SALIAIEV
                           (Алексей Михайлович САЛЯЕВ, Олексій Михайлович САЛЯЄВ)

                           Spol: muški;
                           Datum rođenja: 22.8.1978.

                           Zapovjedni časnik patrolnog broda za ophodnju granice ‚Don’ (bočne oznake 353) Službe graničnog nadzora u okviru Savezne sigurnosne službe Ruske Federacije. Zapovijedao je plovilom, koje je aktivno sudjelovalo u djelovanjima Ruske Federacije protiv ukrajinskih plovila i njihovih posada 25. studenoga 2018., i vodio manevar namjernog zabijanja u tegljač ukrajinske ratne mornarice ‚Yany Kapu’. Tim djelovanjima ukrajinskim plovilima spriječen je pristup njihovoj obali na Azovskome moru, što predstavlja podrivanje teritorijalne cjelovitosti i suverenosti Ukrajine te podrivanje sigurnosti Ukrajine sprečavanjem kretanja i operativnosti ukrajinskih vojnih brodova.
                           Tim je djelovanjima poduprta i konsolidacija nezakonitog pripojenja Krimskog poluotoka Ruskoj Federaciji.

                           15.3.2019.

                           179.

                           Andrei SHIPITSIN/ SHYPITSIN
                           (Андрей ШИПИЦИН/ ШИПІЦИН)

                           Spol: muški;
                           Datum rođenja: 25.12.1969.

                           Zapovjedni časnik patrolnog broda za ophodnju granice ‚Izumrud’ Službe graničnog nadzora u okviru Savezne sigurnosne službe Ruske Federacije. Zapovijedao je plovilom, koje je aktivno sudjelovalo u djelovanjima Ruske Federacije protiv ukrajinskih plovila i njihovih posada 25. studenoga 2018., kojima je ukrajinskim plovilima spriječen pristup njihovoj obali na Azovskome moru, što predstavlja podrivanje teritorijalne cjelovitosti i suverenosti Ukrajine te podrivanje sigurnosti Ukrajine sprečavanjem kretanja i operativnosti ukrajinskih vojnih brodova.
                           Tim je djelovanjima poduprta i konsolidacija nezakonitog pripojenja Krimskog poluotoka Ruskoj Federaciji.

                           15.3.2019.

                           180.

                           Aleksey Vladimirovich SHATOKHIN/ Oleksii Volodymyrovich SHATOKHIN
                           (Алексей Владимирович ШАТОХИН / Олексій Володимирович ШАТОХІН)

                           Spol: muški;
                           Datum rođenja: 26.1.1971.

                           Načelnik službe kontrolne točke u tjesnacu Kerč za ‚Republiku Krim i grad Sevastopolj’ u okviru Savezne sigurnosne službe Ruske Federacije. Sudjelovao je u operacijama protiv ukrajinskih plovila tijekom djelovanja Ruske Federacije protiv ukrajinskih plovila i njihovih posada 25. studenoga 2018., kojima je ukrajinskim plovilima spriječen pristup njihovoj obali na Azovskome moru, što predstavlja podrivanje teritorijalne cjelovitosti i suverenosti Ukrajine te podrivanje sigurnosti Ukrajine sprečavanjem kretanja i operativnosti ukrajinskih vojnih brodova.
                           Tim je djelovanjima poduprta i konsolidacija nezakonitog pripojenja Krimskog poluotoka Ruskoj Federaciji.

                           15.3.2019.

                           181.

                           Ruslan Alexandrovich ROMASHKІN
                           (Руслан Александрович РОМАШКИН)

                           Spol: muški;
                           Datum rođenja: 15.6.1976.

                           Načelnik službe kontrolne točke za ‚Republiku Krim i grad Sevastopolj’ u okviru Savezne sigurnosne službe Ruske Federacije. U tom svojstvu bio je odgovoran za koordiniranje djelovanja snaga Ruske Federacije protiv ukrajinskih plovila i njihovih posada 25. studenoga 2018., kojima je ukrajinskim plovilima spriječen pristup njihovoj obali na Azovskome moru, što predstavlja podrivanje teritorijalne cjelovitosti i suverenosti Ukrajine te podrivanje sigurnosti Ukrajine sprečavanjem kretanja i operativnosti ukrajinskih vojnih brodova.
                           Tim je djelovanjima poduprta i konsolidacija nezakonitog pripojenja Krimskog poluotoka Ruskoj Federaciji.

                           15.3.2019.

                           182.

                           Sergey Alekseevich SHCHERBAKOV
                           (Сергей Алексеевич ЩЕРБАКОВ; Сергій Олексійович ЩЕРБАКОВ)

                           Spol: muški;
                           Datum rođenja: 2.11.1986.

                           Zapovjedni časnik protupodmorničkog broda ‚Suzdalets’ crnomorske flote Ruske Federacije. Zapovijedao je brodom koji je sudjelovao u djelovanjima Ruske Federacije protiv ukrajinskih brodova i njihovih posada 25. studenoga 2018. te je aktivno sudjelovao u blokadi tegljača ‚Yany Kapu’ i zapljeni topovnjače ‚Nikopol’. Tim djelovanjima ukrajinskim plovilima spriječen je pristup njihovoj obali na Azovskome moru, što predstavlja podrivanje teritorijalne cjelovitosti i suverenosti Ukrajine te podrivanje sigurnosti Ukrajine sprečavanjem kretanja i operativnosti ukrajinskih vojnih brodova.
                           Tim je djelovanjima poduprta i konsolidacija nezakonitog pripojenja Krimskog poluotoka Ruskoj Federaciji.

                           15.3.2019.

                           183.

                           Aleksandr Vladimirovich DVORNIKOV
                           (Александр Владимирович ДВОРНИКОВ)

                           Spol: muški;
                           Datum rođenja: 22.8.1961.
                           Mjesto rođenja: Ussuriysk, Primorskiy Krai, Ruska Federacija

                           Zapovjednik južne vojne oblasti ruskih oružanih snaga, general pukovnik i odgovoran za vojne snage u regiji, između ostalog na ilegalno pripojenom Krimu i u ilegalnom pripojenom Sevastopolju. U tom svojstvu bio je odgovoran za djelovanja crnomorske flote Ruske Federacije i drugih vojnih snaga Ruske Federacije protiv Ukrajine 25. studenoga 2018., kojima je ukrajinskim plovilima spriječen pristup njihovoj obali na Azovskome moru, što predstavlja podrivanje teritorijalne cjelovitosti i suverenosti Ukrajine te podrivanje sigurnosti Ukrajine sprečavanjem kretanja i operativnosti ukrajinskih vojnih brodova.
                           Tim je djelovanjima poduprta i konsolidacija nezakonitog pripojenja Krimskog poluotoka Ruskoj Federaciji.

                           15.3.2019.”